**Misterul**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Misterul

…

Ce-adâncă este viața și plină de mister,

Cât farmec ea așează pe-altarul frumuseții,

Dar tot ce ne cuprinde este născut de noi

Și-așa cum este gândul, plăpând și efemer,

Prin gândurile noastre dăm aspectul vieții,

Și-n noi e lumea asta și lumea de apoi!

…

Vastei realități, doar noi îi dăm culoare,

Și în puterea nostră e-ntregul viitor,

Cu-ncredere mutăm și muntele din loc,

Dumnezeu e unul, dar e prin fiecare,

Totu-i așa cum este, doar pentru privitor

Din pământ sau apă, din aer sau din foc!

…

Noi suntem într-o minte în timpul unui vis,

O minte uriașă ce doarme și visează,

În ea suntem cuprinși iar noi, cuprindem tot

În mintea noastră sunt și Iad și Paradis,

În noi e viitorul și tot ce mai urmează,

În noi e sfânt și demon, geniu și idiot!

…

Toate sunt în noi și noi suntem în toate

Și-n universul ăsta ce-l credem infinit,

Nou născuți fiind, venim pe lume goi,

Dar mai presus de viață și de moarte,

În vremea cea din urmă, când totul ia sfîrșit,

Vom retrăi misterul de-a ne-ntâlni cu noi!